ගම්පහ  දිස්ත්‍රික්කයෙන් ද ආසාදිතයන් 124 දෙනෙකු ඊයේ (20) හඳුනා ගැනුණු අතර, ඉන් 30 දෙනෙකු රාගමිනුත්, 24 දෙනෙකු වත්තලින් සහ 23 දෙනෙකු මහර ප්‍රදේශයෙන් වාර්තා වී තිබෙනවා.වැලිකඩ බන්ධනාගාරයෙන් ඊයේ අලුතින් ආසාදිතයන් 19 දෙනෙකු, හඳුනාගෙන ඇති අතර, මහර බන්ධනාගාරයෙන් වාර්තා වී ඇති නව ආසාදිත සංඛ්‍යාව 23ක්.මේ දක්වා මෙරටින් වාර්තා වන සමස්ත කොරෝනා ආසාදිත සංඛ්‍යාව 37,261ක් වන අතර, සිදුව ඇති මරණ සංඛ්‍යාව 176ක්.මේ අතර, බස්නාහිර පළාතෙන් පිටව යන පුද්ගලයන් ඉලක්ක කර ගතවූ දින තුනක කාලය තුළ සිදු කළ රැපිඞ් ඇන්ටිජන් පරීක්ෂණ 2180කින් ආසාදිතයන් 13 දෙනකු හඳුනා ගෙන ඇති බව සෞඛ්‍ය අමාත්‍යාංශය ප්‍රකාශ කළා.